মুক্তি পেল ‘বহুরূপ’ ছবির নতুন গান

কলকাতা: প্রেমের সাগরে ডুব দিলেন সোহম- ইধিকা। একসঙ্গে ভালোবাসার জোয়ারে হারিয়ে গেলেন দুজনে। কি ভাবছেন রিয়েল লাইফের সোহম- ইধিকা প্রেম করছেন? আরে না মুক্তি পেল ‘বহুরূপ’ ছবির নতুন গান ‘হারিয়ে যাই’। আগামী ২৯ আগস্ট বড় পর্দায় মুক্তি পেতে চলেছে সোহম চক্রবর্তী অভিনীত ছবি ‘বহুরূপ’ (Bahurup)। সিনেমায় সোহমের বিপরীতে অভিনয় করবেন ইধিকা পাল। ছবি মুক্তির আগে এবার মুক্তি পেল ছবির নতুন গান ‘হারিয়ে যাই’।

বহুরূপ ছবির ‘হারিয়ে যাই’ গানটি গেয়েছেন কুনাল গাঞ্জাওয়ালা, অন্তরা মিত্র এবং অর্পিতা দাস। এই গানটি শুনলে এক লহমায় আপনি পিছিয়ে যাবেন অনেকটা বছর। গানটি ইতিমধ্যেই মুক্তি পেয়েছে সারেগামাপা বাংলা ইউটিউব চ্যানেল এবং সমস্ত লিডিং ওটিটি প্লাটফর্মে। ইতিমধ্যেই মুক্তি পেয়েছে ছবির ট্রেলার যেখানে দেখা যাচ্ছে, শহরে একের পর এক খুন হচ্ছে, যার কিনারা করতে পারছে না পুলিশ। এতগুলি মৃত্যুর পেছনে একটাই যোগসূত্র রয়েছে সেটি হল কবিতা। বৃহন্নলার সাজে সোহম তেমন অন্যদিকে ইধিকার প্রেমিকের পাশে দাঁড়ানো আপনার মন জয় করে নেবে। গোটা যুদ্ধটাই কী শত্রুদের বিরুদ্ধে নাকি গোটা সিস্টেমের বিরুদ্ধে? এমন হাজার হাজার প্রশ্নের উত্তর লুকিয়ে রয়েছে এই ট্রেলারের মধ্যে।

View this post on Instagram

A post shared by Saregama Bengali (@saregamabengaliofficial)